32. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 151 της 19/28 Φεβρ. 1979 (ΦΕΚ Α΄ 38) Περί συστάσεως Υπηρεσιακού Συμβουλίου Επικουρικού Διδακτικού Προσωπικού εις το Πανεπιστήμιον Θράκης. Έχοντες υπ’ όψει: 1.Τας διατάξεις των άρθρων: α)14 του Α.Ν. 553/1968 «περί του Βοηθητικού Διδακτικού προσωπικού των Ανωτάτων Εκπαιδευτικών Ιδρυμάτων» (ΦΕΚ 210 τ. Α΄), εν συνδυασμώ προς τας διατάξεις του άρθρ. 6 του Νόμ. 815/1978 «περί ρυθμίσεως θεμάτων αφορώντων εις την οργάνωσιν και λειτουργίαν των Α.Ε.Ι.» (ΦΕΚ 147 τ. Α΄), β)2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως» (ΦΕΚ 367 τ. Α΄). 2.Την γνώμην της Συγκλήτου (συνεδρία: 31.3.1978) του Παν/μίου Θράκης. 3.Την υπ’ αριθ. 1071/1978 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως και Εθνικής Παιδείας και Θρησκευμάτων, αποφασίζομεν: Άρθρ.1.-1.Συνιστάται εις το Πανεπιστήμιον Θράκης πενταμελές Υπηρεσιακόν Συμβούλιον επικουρικού Διδακτικού Προσωπικού, αποτελούμενον εκ: α)Του εκάστοτε Αντιπρυτάνεως του Πανεπιστημίου, ως Προέδρου, αναπληρουμένου υπό του αρχαιοτέρου εκ των μετεχόντων του Συμβουλίου καθηγητών. β)Δύο τακτικών καθηγητών της Νομικής Σχολής αναπληρουμένων υπό ισαρίθμων τακτικών καθηγητών της Σχολής ταύτης, και γ)Δυο τακτικών καθηγητών της Πολυτεχνικής Σχολής, αναπληρουμένων υπό ισαρίθμων τακτικών καθηγητών της αυτής Σχολής. 2.Τα μέλη του ανωτέρω Συμβουλίου ορίζονται μετά των αναπληρωτών των, δι’ αποφάσεως του Υπουργού Εθνικής Παιδείας και Θρησκευμάτων, εκδιδομένης μετά πρότασιν της συγκλήτου του Πανεπιστημίου Θράκης. 3.Γραμματεύς του Συμβουλίου ορίζεται δια Πράξεως του Πρυτάνεως υπάλληλος του Κλάδου ΑΤ1 Διοικητικού – Λογιστικού του Πανεπιστημίου Θράκης. Άρθρ.2.-Η αρμοδιότης του δια του παρόντος συνιστωμένου Υπηρεσιακού Συμβουλίου ανάγεται εις παν θέμα, αφορών εις την υπηρεσιακήν κατάστασιν, εν γένει του επικουρικού διδακτικού προσωπικού του Παν/μίου Θράκης και μη ρυθμιζόμενον ευθέως υπό του Α.Ν. 553/1968. Άρθρ.3.-Δια την λειτουργίαν του Υπηρεσιακού Συμβουλίου Επικουρικού Διδακτικού Προσωπικού του Παν/μίου Θράκης εφαρμόζονται, αναλόγως, αι διατάξεις των άρθρ. 7, 9 και 221 του Π.Δ. 611/1977 «περί κωδικοποιήσεως εις ενιαίον κείμενον υπό τίτλον «Υπαλλικός Κώδιξ» των ισχυουσών διατάξεων των αναφερομένων εις την κατάστασιν των υπαλλήλων του Δημοσίου και των Ν.Π.Δ.Δ.». Σελ. 636,326 Τεύχος 694–Σελ. 134 